Deg yixef-nteɣ amezwaru nessaweḍ nefka-d tabadut n snat n tmiḍranin yesɛan azal deg tsekla, tamezwarut d tasensiwelt i d-nesbadu ɛlaḥsab n yimnadiyen d yinagmayen aya yessaweḍ-aɣ ɣer wayen iɣef tebna tmiḍrant-agi, amezwaru d ullis i yellan d aferdis agejdan, akken i d-nefk ula dayen iɣef yeddes wullis-agi, nesbadu-d tagzemt, tigawt, takerrist…nuɣal nesbadu-d tamiḍrant tis snat i yellan d tasiwelt, akken i d-nefka ula d leṣnaf-is amsawal d umsiwel, akken i d-nefka leṣnaf n umsawal ama d amsawal aniri, amsawal agensay, amsawal awadem, aya i aɣ-yeǧǧan ad d-nesbadu amek i d-tettas twuri n umsawal, nuɣal nefka-d tawuri n wakud d leṣnaf-is ama d akud agensay neɣ akud aniri, akken i d-nefka tabadut n wadeg d uglam aya yessaweḍ-aɣ nefka-d leṣnaf n uglam aglam n ṭṭbiɛa, aglam n tfekka, aglam n yiselsa d uglam n wadeg, akken i d-nesbadu awadem d leṣnaf-is; awadem agejdan d ismawanen, akken i d-nesbadu azenziɣ amesgan, akken i d-nesbadu tarrayt n Gerard Genette.